b'\n_START_ARTICLE_\nEnsimm\xc3\xa4inen makkabilaiskirja\n_START_SECTION_\nSis\xc3\xa4lt\xc3\xb6\n_START_PARAGRAPH_\nKirjan tapahtumat sijoittuvat Seleukidien hallitsemaan Juudeaan, Aleksanteri Suuren kuoleman j\xc3\xa4lkeen. Siin\xc3\xa4 kerrotaan kuinka Antiokhos IV Epifanes yritti tukahduttaa juutalaisen uskonnonharjoituksen, mink\xc3\xa4 seurauksena ylipappi Mattatias aloitti Makkabilaiskapinan. Kirjassa Mattatiaksen pojat Juudas Makkabi, Simon Makkabi ja t\xc3\xa4m\xc3\xa4n poika Johannes Hyrkanos ovat t\xc3\xa4rkeit\xc3\xa4 henkil\xc3\xb6it\xc3\xa4._NEWLINE_Antiokos kielt\xc3\xa4\xc3\xa4 ymp\xc3\xa4rileikkauksen ja juutalaisten pyhien tekstien omistamisen kuolemanrangaistuksen uhalla. My\xc3\xb6s sapatti ja uhraaminen temppeliss\xc3\xa4 ovat kiellettyj\xc3\xa4. Vuonna 165 eaa. temppeli valloitetaan ja vihit\xc3\xa4\xc3\xa4n uudelleen k\xc3\xa4ytt\xc3\xb6\xc3\xb6n, jonka kunniaksi Juudas aloittaa Hanukka-juhlan viett\xc3\xa4misen. H\xc3\xa4n pyrkii my\xc3\xb6s liittoutumaan Rooman tasavallan kanssa.'